દુ:ખદ અને આઘાતજનક વાત એ છે કે, છાસવારે દેશમાં દલિતો પર અત્યાચાર વધી રહ્યા હોવાનું કહી છાતીઓ પીટતા કથિત સેક્યુલરવાદી માધ્યમો, સંગઠનો, રાજકીય પક્ષો અને દલિત અગ્રણીઓએ આ હૃદયદ્રાવક ઘટનાની નોંધ સુધ્ધાં પણ લીધી નથી. રોહિત વેમૂલા અને ઉના કાંડ વખતે સંસદથી માંડી સડકો ગજવનારા લોકો બિહારમાં એક આખા દલિત પરિવારને જીવતો બાળી મૂકવામાં આવે છે ત્યારે સેક્યુલરવાદ અને મત બેન્કની કોઠીમાં છુપાઈ જાય છે. મહારાષ્ટ્રમાં માસૂમ દલિત બાળકોને નગ્ન કરી ફેરવવાના વીડિયોને વાયરલ કરી વિધવા વિલાપ કરતા રાહુલ ગાંધીએ બિહારમાં માત્ર ૪ અને ૨ વર્ષની માસૂમ દલિત દીકરીઓને જીવતી બાળી નાખવાની ઘટના અંગે એક હરફ સુધ્ધાં ઉચ્ચાર્યો નથી, કારણ કે અત્યાચાર કરનાર મુસ્લિમ છે. તેમની વિરુદ્ધ બોલતાં સેક્યુલરવાદી ગેંગને કદાચ મતબેન્કની આંખોની શરમ નડે છે.